Определение на Съда (пети състав) от 13 юли 2011 г. (преюдициално запитване от Curtea de Apel Bacău - Румъния) - Direcţia Generală a Finanţelor Publice Bacău, Administraţia Finanţelor Publice Bacău/Lilia Druţu
(Дело C-438/10)1
(Член 104, параграф 3, първа алинея от Процедурния правилник - Вътрешно облагане с данъци и такси - Член 110 ДФЕС - Екотакса върху моторните превозни средства при първата им регистрация)
Език на производството: румънски
Запитваща юрисдикция
Curtea de Apel Bacău
Страни в главното производство
Жалбоподатели: Direcţia Generală a Finanţelor Publice Bacău, Administraţia Finanţelor Publice Bacău
Ответник: Lilia Druţu
Предмет
Преюдициално запитване - Curtea de Apel Bacău Secţia Comercială, Contencios Administrativ şi Fiscal - Регистрация в Румъния на вече регистрирани в други държави членки леки автомобили - Екотакса, налагана на леките автомобили при първата им регистрация в държава членка - Съвместимост на националната правна уредба с член 110 ДФЕС - Дискриминация в сравнение с употребяваните леки автомобили, вече регистрирани на територията на тази държава членка, за които при тяхната последваща продажба и нова регистрация посочената такса не се налага
Диспозитив
Член 110 ДФЕС следва да се тълкува в смисъл, че той не допуска държава членка да въвежда екотакса за моторните превозни средства при първата им регистрация в съответната държава членка, ако тази фискална мярка е уредена по начин, по който тя възпира пускането в движение в посочената държава членка на употребявани моторни превозни средства, закупени в други държави членки, без обаче същевременно да възпира закупуването на употребявани моторни превозни средства на същата възраст и със същата степен на амортизация на националния пазар.
____________
1 - ОВ C 328, 4.12.2010 г.